hervestigingsfonds. B. tree ook by die kroon-kolonie-bewind in die bresse vir die armblankes en dit is hoofsaaklik op sy aanbeveling dat op verskeie plekke in die Vrystaat werkgeleentheid vir hierdie mense verskaf word.
In 1903 word B. tot offisiële lid in die Wetgewende Raad benoem: by neem egter nie veel deel aan die besprekings nie, daar hy wel 'n voortreflike amptenaar maar geensins politikus is nie. Dieselfde jaar word by na die Suid-Afrikaanse Tolkonferensie afgevaardig en word lid van die sentrale komitee tydens die konferensie van landdroste in Bloemfontein. Na die toekenning van verantwoordelike bestuur (1907) word by lid van die Wetgewende Vergadering.
Kort voor sy dood gaan B. se gesondheid vinnig agteruit. Enkele dae voor sy heengaan woon by nog 'n sitting van die Wetgewende Vergadering by. Hy doen bloedvergiftiging op en ofskoon die operasie wat hy ondergaan, geslaagd is, sterf by 'n dag later aan sy huis in St. Andrewstraat. By sy graf word 'n spesiale diens waargeneem deur die Vrymesselaars van die Rising Star-losie, waarvan hy lid was, B.- was twee keer getroud. Sy eerste vrou was Caroline Erskine (1850 - 11.2.1883), Na haar dood trou hy met mej. C. J. Steyn, oudste suster van president Steyn. Onder haar leiding kom 'n dameskomitee tydens die Anglo-Boere-oorlog tot stand om Boerekrygsgevangenes van kleding te voorsien. Later word die komitee uitgebrei om ook na die vroue en kinders in die konsentrasiekampe om te sien. Uit sy twee huwelike is sewe kinders gebore.